Christopher Henshilwood

Christopher Stuart Henshilwood is 'n Suid-Afrikaanse argeoloog. Hy is sedert 2007 professor in Afrika-argeologie aan die Universiteit van Bergen en sedert 2008 professor aan die Universiteit van die Witwatersrand en voorsitter van "Die Oorsprong van Moderne Menslike Gedrag" van die Universiteit van die Witwatersrand. Henshilwood het internasionaal bekend geword vanweë sy opgrawings in die Blombosgrot, waar - volgens sy studie wat in 2002 gepubliseer is - die oudste bekende werke van die mensdom ontdek is. Henshilwood en sy werk het op National Geographic en CNN Inside Africa verskyn.

Opvoeding en loopbaan 
Henshilwood het sy BA (met lof in Argeologie) aan die Universiteit van Kaapstad in 1989 voltooi. Daarna het hy sy BA.Hons (met lof) aan die Universiteit van Kaapstad in 1990 en sy PhD (Argeologie) aan die Universiteit van Cambridge in 1995 voltooi. Sy PhD profskif is getiteld "Holocene archaeology of the coastal Garcia State Forest, southern Cape, South Africa". Hy het van 1996 tot 1997 'n postdoktorale navorsingsgenootskap aan die Universiteit van Kaapstad voltooi.

Hy het van 1998 tot 2001 navorsingsbefondsing van Anglo American se voorsittersfonds ontvang vir navorsing oor “Moderne menslike oorsprong”. Gedurende hierdie tyd en tot 2004 het hy as 'n adjunk-medeprofessor by die departement antropologie aan die State University of New York, Stony Brook gewerk. Vandaar het hy in 2002 na die Universiteit van Bergen in Noorweë verhuis waar hy as professor by die Sentrum vir Ontwikkelingstudies in die Departement Argeologie aangestel is. Terselfdertyd het hy opgetree as navorsingslid by die Universiteit van Bordeaux, Frankryk vir die program "Origine de l'Homme, du langage et des langue" (Die oorsprong van mens, spraak en taal).

Toekennings en erkenning 
 In 2014 is as een van die top 10 van Suid-Afrika se mees invloedryke wetenskaplike vir die tydperk 2002–2012 deur die Suid-Afrikaanse Vaktydskrif vir Wetenskap bestempel.
 In 2002 is Henshilwood genooi na die opening van die Parlement van Suid-Afrika in Kaapstad en is deur president Thabo Mbeki in sy staatsrede genoem.
 In 2000 het voormalige president Nelson Mandela 'n beskermheer van die Blombos-projek geword, op versoek van Henshilwood.
 National Geographic het al by drie geleenthede aspekte van sy werk by Blombosgrot vertoon.

Televisie-optredes 
 2010 – NHK Japanese Broadcasting Corporation: Film vir TV gemaak met Henshilwood by Blombosgrot
 2010 – Film gemaak deur Foster Brother Film Productions saam met Henshilwood oor die "Oorsprong van H. sapiens" by Kaappunt Natuurreservaat.
 2009 – TV-film gemaak vir die Sweedse Uitsaaivereniging. Regie deur Martin Widman en aangebied deur Lasse Berg saam met Henshilwood by Blombosgrot.
 2008 – Film gemaak by Blombos-grot saam met Henshilwood in Maart 2008 vir vertoon in die 'Anne & Bernard Spitzer Hall of Human Origins', American Museum of Natural History, New York.
 2008 – Film gemaak by De Hoop-natuurreservaat met Henshilwood geregisseer deur Alan Wilcox oor "Menslike Evolusie in Africa". 'n SABC-produksie.

Geselekteerde publikasies 
 Henshilwood, CS et al. (2002). "Emergence of modern human behavior: Middle Stone Age engravings from South Africa". Science. 295 (5558): 1278-1280.

Verwysings 

Lewende mense
Suid-Afrikaanse wetenskaplikes
Suid-Afrikaanse akademici‎